શહેર કોંગ્રેસના પ્રમુખ તરીકે પાલિકામાં વિરોધપક્ષના નેતા રહી ચૂકેલા બાબુ રાયકાની પસંદગી કરાઈ હતી. ભરતસિંહ સોલંકીના આશિર્વાદથી કદ કરતાં મોટુ પદ મેળવી ચૂકેલા હસમુખ દેસાઈની આગેવાનીમાં પાલિકાની વર્ષ 2015ની અને વર્ષ 2017ની વિધાનસભાની ચૂંટણી લડવામાં આવી હતી. જોકે, પાલિકાની ચૂંટણી પછી વિરોધપક્ષના નેતા તરીકે પ્રફૂલ્લ તોગડિયાને બેસાડ્યા બાદ હસમુખ દેસાઈ અને પ્રફૂલ્લ તોગડિયા ભાજપના ખોળે બેસીને વહીવટ કરતા હોવાના આક્ષેપ કોંગ્રેસમાંથી જ થવા માંડ્યા હતાં. અલબત્, ભરતસિંહ સોલંકી જ્યાં સુધી પ્રદેશ પ્રમુખ રહ્યાં ત્યાં સુધી કોઈએ આવી ફરિયાદ કરી નહતી. જોકે, અમિત ચાવડા પ્રદેશ પ્રમુખ બન્યા પછી કોંગ્રેસના કોર્પોરેટર્સે ખુલ્લેઆમ શહેર પ્રમુખ તરીકે હસમુખ દેસાઈ અને વિરોધપક્ષના નેતા પદ ઉપર પ્રફૂલ્લ તોગડિયા નહીં ચાલે તેવી ફરિયાદ કરવા માંડી હતી. શહેરમાં આવેલા પ્રદેશ પ્રમુખ અમિત ચાવડા અને વિધાનસભામાં વિરોધપક્ષના નેતા પરેશ ધાનાણીને પણ આવી રજૂઆતો કરાઈ હતી.